Downloaded from YTS.MX
Official YIFY movies site: YTS.MX
(เซาเปาโล 23 กิโลเมตร)
(ไก่หมุน)
ฉันไม่ใช่หมานะ ไม่ใช่หมา
ที่ต้องมาเจอเรื่องน่าอายแบบนี้
ฉันไม่ใช่หมานะ ไม่ใช่หมา…
เฮ้ย หมา!
ออกไปนะ ไอ้หมาขโมย ออกไป!
(สามปีต่อมา)
สวัสดีครับ คุณเลดา
หวัดดีจ้ะ
ฟังนะ เปโดร ถ้าผู้หญิงคนนั้นเขียนคำวิจารณ์ห่วยๆ
เราซวยกันหมดแน่
ฉันต้องการเนื้อแดดเดียวนั่น หาทางเอามันมาให้ได้
ครับเชฟ ไม่ต้องห่วง ผมได้เนื้อมาแล้ว
สวัสดีกันหน่อยมันเจ็บปากนักหรือไง ใครๆ ก็ชอบสวัสดี
สวัสดีใคร
วันนี้เจ้านายคุณ ส่งข้อความเสียงหยาบคายถึงผมแล้ว
บอกเขาว่าผมจะไม่จัดหาเนื้อ ให้ภัตตาคารของเขาอีกแล้ว
ขอร้องละ คุณออสมาร์ ช่วยผมหน่อย
คุณเป็นเชฟเมื่อไหร่ค่อยมาหาผม ขอโทษนะ
นี่ โจซิมาร์ ไส้กรอกของคุณนายโรซ่า ห้ากิโล
คุณออสมาร์ ก่อนหน้านี้ผมคิดถึงคุณ
ผมคิดว่า "ให้ตายสิ เขาคงยังไม่ได้กินอะไร"
ผมเพิ่งทอดมันเลยนะ
- โกชินญานี่… - มันคืออาวุธลับของผม
ก็ได้
ผมจะช่วยคุณ แต่แค่วันนี้เท่านั้นนะ
- ขอบคุณครับ คุณออสมาร์ - เนื้อแดดเดียว
ชิ้นสุดท้าย
ไป ไปสิ
เอาอะไรอีกไหม
ไม่ครับ
ขอบคุณมาก คุณออสมาร์ คุณสุดยอดเลย
ดูสิ หมานั่น จับมันไว้!
(คาราเมโล)
บ้าหรือเปล่าเนี่ย ไม่เห็นเราหรือไง
ผมผิดเอง
ยิ่งกว่าผิดอีก
ไปกันเถอะ ระวังนะ มีคนขับรถห่วยๆ เต็มไปหมด
นี่ ก็บอกแล้วไงว่าผมผิดเอง
- มีมารยาทหน่อย - ไปเลยไป
ผมขอโทษ ให้ตายสิ
อันตรายบนถนน!
(เขตหวงห้าม ภัตตาคารอีบาเอ)
ตกใจหมด
ทุกทีเลย
เปโดร คุณนอนที่นี่หรือไง
ตอนฉันมา คุณอยู่ที่นี่ ตอนฉันกลับ คุณก็อยู่ที่นี่
ชีวิตมีอะไรมากกว่านี้นะ ไปยิม ไปดูหนัง
- ออกเดต สนุกกับชีวิต - นี่แหละทำให้ผมสนุกกับชีวิต
ไม่รู้สิ ออกเดต จูบใครสักคน คุณคงลืมไปแล้วว่ามันรู้สึกยังไง
กินนี่ซะ
โอ้โห!
ทำจากเนื้อตัดแต่ง ทดลองทำน่ะ อร่อยไหม
อร่อยมากเลย ไม่อยากเชื่อเลยว่าคุณทำมัน
ผมคิดอยู่ว่าจะเอาไปให้อีวานดู เขาอาจใส่ไว้ในเมนูก็ได้
อะไร
- พูดจริงเหรอ - จริงสิ
เปโดร คุณคิดเหรอว่า อีวานจะเอาโกชินญาใส่ไว้ในเมนูของเขา
เราทำงานให้คนคนเดียวกันรึเปล่า
คุณก็พูดเวอร์ไปแล้ว
บางครั้งเขาก็อารมณ์ดี
- วันนี้ห้ามผิดพลาดเด็ดขาด - ครับ เชฟ!
สวัสดีค่ะ สบายดีไหมคะ
อีวาน มีคนบ่นแล้วนะว่าบริการช้ามาก
ฉันนึกว่าคุณควบคุมทุกอย่างได้ซะอีก
ทุกจานจะต้องไร้ที่ติ มาร์ธา
ห้ามลูกค้าออกจากร้านฉัน ด้วยความไม่พอใจเด็ดขาด
ฟังนะ
คุณรู้ดีว่าวันนี้มีอะไรเป็นเดิมพัน
อย่าทำให้ฉันผิดหวังนะ
เปโดร เนื้อแดดเดียวของฉันอยู่ไหน
เพอร์เฟกต์
เปโดร
- ไม่เป็นไรใช่ไหม - ครับ แค่ออกมาสูดอากาศน่ะ
อย่าให้อีวานเห็นคุณที่นี่ ผู้หญิงคนนั้นมาแล้ว
- เธอมาแล้วเหรอ - ใช่ มาเร็ว
เลารา ดีใจจังที่คุณมาที่ภัตตาคารนี้อีก
ฉันสัญญาว่านี่จะเป็นคืนที่น่าจดจำ
อาหารเรียกน้ำย่อยอร่อยเหมือนเคย
อีวานไม่เคยทำผิดพลาด ใช่ไหม
มันยากที่จะทำผิดพลาดเมื่อทำสิ่งเดิมๆ อยู่ตลอด
เธอเกลียดทุกอย่าง
คุณบอกว่าเธอชมอาหารเรียกน้ำย่อย
ชมแบบไม่เต็มใจ ฉันเห็นเธอแสยะยิ้มก็รู้แล้ว
แล้วรู้อะไรไหม
เธอพูดถูก
เธออยากแปลกใจ
คุณต้องทำอะไรที่แตกต่างให้เธอ อีวาน
ผมจะไม่ด้นสดเพราะเธอแสยะยิ้มหรอกนะ ผมจะทำตามเมนู
ทำต่อไป
พวกคุณได้ยินไหม
ได้ยินครับ เชฟ
มาดูเธอเกลียดเมนูนี้กัน
ไม่!
จับหมานั่นไว้!
ระวัง!
ใจเย็นๆ!
- หมาตัวนี้เข้ามาในนี้ได้ยังไง - จับมันไว้
อย่า!
คุณจะตีมันไม่ได้
มันก็แค่หิว
อย่ายุ่ง ไอ้หนุ่ม
ฉันจะทำอะไรก็ได้ที่อยากทำ นี่ห้องครัวของฉัน
ห้องครัวของฉันต่างหาก
อีวาน ปล่อยเด็กนั่นซะ
ปล่อยเขา
ไปได้แล้ว ไอ้หนู ไปสิ
ให้ตายสิ อีวาน ใจเย็นๆ หน่อย
ทำงานต่อได้แล้ว เลารารออยู่
ห้องครัวของคุณใช่ไหม
คุณทำเองแล้วกัน
อีวาน
ถ้าคุณเดินออกจากประตูนั่นไป อาชีพของคุณจบแน่
อีวาน!
เร็วเข้า ทุกคน!
มาร์ธา ขอเทมปุระสอง ล็อบสเตอร์สอง ซุปหนึ่ง
ค่ะเชฟ
- ครับเชฟ! - เร็วเข้า!
แล้วอาหารของเลาราล่ะ
ผมจะคิดเมนูเอง
หมาเอาเนื้อไปหมดแล้ว
ยังไม่หมด
โกชินญาเหรอคะ
ถ้าอีวานอยากทำให้ฉันแปลกใจ เขาทำสำเร็จ
ขอคุยกับเขาหน่อยได้ไหม
อีวานต้องออกไปข้างนอกสักครู่นึงค่ะ
จริงๆ แล้วผู้ช่วยเชฟของเรา ทำอาหารจานนี้ให้คุณค่ะ
ใช่ อีวานคงไม่มีวันเสิร์ฟอาหารแบบนี้ให้ฉันแน่
ฉันขอพบผู้ช่วยเชฟคนนี้ได้ไหม
ได้ค่ะ
มันไม่ได้ผล
- สีหน้ามาร์ธา… - มันได้ผล
ได้ค่ะ
สักครู่นะคะ
เธอเรียกคุณไปตรงนั้นเหรอ
- เวรแล้ว - เอาผ้าเช็ดจานสกปรกๆ นั่นมา
- ไปละนะ - ไปเลย
นี่เปโดรค่ะ
- สวัสดีค่ะ - สวัสดีครับ
คุณคือคนที่ตัดสินใจเสิร์ฟโกชินญา
ที่ภัตตาคารระดับนี้เหรอ
ใช่ครับ คุณผู้หญิง
ผมโตมากับการดูแม่ผมทำโกชินญา
ผมเลยตัดสินใจถ่ายทอดสูตรของเธอ ในแบบของผมเอง
ด้วยสัมผัสที่ร่วมสมัยมากยิ่งขึ้น
กล้าหาญมาก
ทุกคน…
ตั้งแต่วันนี้เป็นต้นไป
เราจะเพิ่มโกชินญาไว้ในเมนูของเรา
ทำได้ดีมาก
ผมบอกว่าไง
คุณคือราชาโกชินญา
- ขอบคุณมาก - เปโดร…
ฉันอยากให้คุณยกระดับภัตตาคารนี้ไปอีกขั้น
นี่คือ…
สิ่งเดียวที่ผมต้องการ
(เฉพาะพนักงานเท่านั้น)
ไง ไอ้หนู
ฉันติดหนี้แกนะ
ถ้าไม่ใช่เพราะแก…
ฉันว่าแกต้องการมันมากกว่าฉัน
เอ้านี่
ขอบใจนะ ไอ้หนู
เปโดร เกิดอะไรขึ้นลูก
ปรากฏว่าลูกชายของแม่ ได้เป็นหัวหน้าเชฟคนใหม่ที่อีบาเอ
- ดูสิ - โห ลูกแม่
- เชฟ! - ลูกหล่อมากเลย เปโดร
พออะไรๆ ที่ที่ทำงานลงตัว
ผมจะไปหาแม่นะ
แม่รอให้อะไรๆ ที่ที่ทำงานลูกลงตัวมานานแล้วนะ
ผมสัญญา
โอเคจ้ะลูก
แม่ภูมิใจในตัวลูกมากเลย เปโดร
รักนะจ๊ะ บาย
- รักนะ - บาย
- ผมก็รักแม่ครับ - บายจ้ะ
แกมาทำอะไรอยู่ตรงนั้น
เกิดอะไรขึ้น
พระเจ้า คนจะหลับจะนอน!
เอาหมาตัวนั้นไปหลบฝนหน่อย ให้ตายเถอะ
เฮ้ย ไม่นะ แกจะทำทุกอย่าง…
เปียก
ยินดีด้วย แกทำสำเร็จ ไอ้หนู
โธ่…
จะบ้าตาย
หยุดนะ นี่ เคารพฉันหน่อย ฉันช่วยแกเข้ามาหลบฝนนะ
ไปอาบน้ำกันเถอะ
นี่ พอได้แล้ว ใจเย็นๆ
นี่
แกโคตรเหม็นเลยว่ะ โอ้โฮ
แกยังเหม็นอยู่ แต่…
อย่างน้อยก็ไม่ค่อยเหม็นเน่าแล้ว
ไปได้
มาสิ ไอ้หนู
นี่ชามน้ำของแก
ดูนะ แกจะนอนตรงนี้
บนที่นอนนุ่มๆ สบายๆ นี่
นี่ส้วมของแก ดูสิ
ส้วม… นี่!
ฟังอยู่หรือเปล่า
เห็นไหม ดูดีมีระเบียบ
เห็นไหมว่าฉันดีกับแกแค่ไหน
เข้าใจไหม
มานอนสิ
นอนลง
อุ่นสบายมาก
เป็นอะไร หิวเหรอ
โอเค ฉันจะไปทำอะไรมากินกันนะ
น่ารักจัง
เรียบร้อย
อ้าว
โอเค
โอ๊ย
เอาละ พอได้แล้ว
ฉันปวดหัว
แกน่ารักจัง
เออน่า
เกิดอะไรขึ้น
อะไรวะเนี่ย
ไม่นะ อย่า แก… ดูนี่สิ
ไม่เอาน่า
ดูสิว่าแกทำอะไร
แกทำลายบ้านฉัน
เสื้อเชฟของฉัน ไม่นะ
ไม่!
นิ่งไว้
แก…
ไอ้ตัวแสบ
เอามานี่
ปล่อย!
ปล่อยเสื้อเชฟของฉันนะ
เอามา!
เห็นไหม
มันดูไม่แย่เท่าไหร่
ใช่ไหม
ไปกันเลยไหม
มาเร็ว
(ศูนย์พักพิงเบสต์เฟรนด์)
ใจเย็นๆ
ระวังนะ คามิลา ให้ตายเถอะ
ใจเย็น ลู ทุกอย่างเรียบร้อยดี
แกไว้ใจฉันได้ เพื่อน
เก่งมาก
เธอเข้าถึงจิตใจพวกมัน
เห็นชัดเลยว่าไม่ใช่แค่กับหมา
- ลูกค้าใหม่เหรอ - ครับ
อย่าหวังเสียให้ยาก เธอชอบสัตว์มากกว่าคน
มากับฉันสิ
มากับฉันไหมจ๊ะ มาไหม ลูกค้าใหม่ ทางนี้เลยค่ะ
บอกหน่อยสิ หนุ่มหล่อคนนี้ชื่ออะไรคะ
เปโดร
- หมาน่ะค่ะ - อ๋อ หมา
ค่ะ
มัน… เอ่อ มันไม่มีชื่อ
มันไม่มีชื่อเหรอ แกไม่มีชื่อเหรอจ๊ะ
ลู คุณต้องไม่เชื่อแน่ๆ
ปาโบลตื่นกลัวมาก แต่ตอนนี้มันเล่นกับหมาตัวอื่นๆ แล้ว
ฉันถึงได้พูดเสมอว่าพวกมันแค่ต้องการความรัก
- สวัสดีค่ะ - สวัสดีครับ
เอ่อ ฉันจำคุณได้
- คนขับรถชนหมาแล้วหนี - อะไรนะ ชนแล้วหนีเหรอ
เปล่า แค่หยุดกะทันหันน่ะ ชนนิดเดียวเอง
แล้วแกล่ะ สุดหล่อ
ทำไมมาอยู่กับคนขับรถแย่ๆ คนนี้ล่ะ บอกฉันหน่อย
ดูเหมือนมันอยากอยู่กับคุณนะ
ใช่ แต่อยู่ไม่ได้ ไอ้หนู ไม่มีที่ให้อยู่
ในบ้านคุณเหรอ
ในชีวิตผมน่ะ
หมาอยู่ในชีวิตของทุกคนได้ มันถึงได้มีทุกขนาดไง
ลู อย่าเซ้าซี้เลยน่า ที่ไหนมีความตั้งใจ ที่นั่นย่อมมีหนทาง
เราจะหาใครสักคนที่อยากเลี้ยงแกไว้จริงๆ
โอเคนะ สุดหล่อ
แต่คุณคิดว่านานไหมกว่าจะมีคนรับมันไปเลี้ยง
คุณบอกฉันสิ คุณเองยังไม่อยากเลี้ยงมันไว้เลย
หมาพันทางโตเต็มวัย ต้องใช้เวลาหาคนรับไปเลี้ยงนานกว่า
- เป็นอะไรคะ - เป็นอะไรเหรอ
เป็นอะไรหรือเปล่า
ผมขอนั่งก่อนนะ
- นี่ค่ะ - หยุดเลียได้แล้ว
ขอบคุณครับ
รู้สึกดีขึ้นไหม
ครับ แค่ไมเกรนน่ะ
มันเลียหัวผมตลอด
แกรับรู้อะไรบางอย่างใช่ไหม ไอ้หนู
หยุดเลียได้แล้ว
อะไรครับ
หมารับรู้สิ่งต่างๆ ที่เรานึกไม่ถึงได้
ใช่ ถ้าฉันเป็นคุณ ฉันจะไปหาหมอ
เปโดร ดันตัส อายุ 27 ปี ใช่ไหมคะ
ใช่ครับ
โอเค เปโดร บอกเกี่ยวกับอาการปวดหัว ที่คุณพูดถึงให้ฉันฟังหน่อย
ผมรู้สึกปวดหัวทุกวัน
ตลอดสามสัปดาห์ที่ผ่านมาหรือราวๆ นั้น
ผมรู้สึกปวดจี๊ดที่ด้านซ้าย
โอเคค่ะ
คุณหมอครับ
จะใช้เวลานานไหม พนักงานที่ภัตตาคารรอผมอยู่
เปโดร พวกเขาจะต้องรอนานอีกหน่อย
ทำไมครับ
ฉันให้คุณดูภาพได้ไหม
- ได้ไหม - ได้ครับ
เห็นก้อนตรงนี้ไหม
ที่หลังหูซ้ายของคุณ
ภาพนี้แสดงให้เห็นว่ามีเนื้องอกในสมอง
มะเร็ง
มะเร็ง…
การตรวจชิ้นเนื้อจะยืนยัน…
เนื้องอกในสมอง
ถ้าเรายืนยันมันแล้ว
เราจะเริ่มการรักษามะเร็ง
การรักษาไม่น่าจะหายขาด
แต่ยังคงมีคุณภาพชีวิตที่ดีได้
เปโดร
เข้าใจไหมคะ
ผม…
(เนื้องอกในสมอง)
(เนื้องอกในสมองชนิดร้าย…)
(ปวดศีรษะ ชัก คลื่นไส้)
(การรักษาเนื้องอกในสมอง)
(ไม่มีวิธีรักษา)
เปโดร
เปโดร!
เปโดร ไหม้แล้ว
ร้อน
บ้าจริง
- เกิดอะไรขึ้น - ไม่มีอะไร เปาลา
มาร์ธายืนมองคุณอยู่นะ คุณสบายดีหรือเปล่า
ผมสบายดี กลับไปที่สถานีของคุณเถอะ
อะไรน่ะ
ไหนดูซิ ฉันจะทำแผลให้
ไม่เป็นไร แผลนิดเดียว เอาถุงมือให้ผมหน่อย
เชฟ
ทุกอย่างโอเคไหม
ครับ มาร์ธา ทุกอย่างเรียบร้อยดี ผมแค่…
- โดนมีดบาด - ครับ
เปโดร ดูคุณไม่ค่อยสบายนะ
ฉันอยากให้คุณอยู่ที่นี่แบบเต็มร้อย
ผมเต็มร้อยครับ มาร์ธา ทุกอย่างเรียบร้อยดี
มัน…
ผม…
ผมอดนอนลองทำเมนูใหม่ทั้งคืน ผมเลย…
เวลาเขามีอะไรบางอย่างในใจ เขาจะทำงานสองกะค่ะ ใช่ไหม
ผมขอเวลาสองอาทิตย์เตรียมเมนูใหม่ให้พร้อม
ไม่มีทาง ภัตตาคารหยุดขายไม่ได้ ฉันต้องการคุณที่นี่ทุกวัน
เปาลาจัดการได้
- ฉันเหรอ - เมนูที่มีอยู่ตอนนี้ ใช่
ค่ะ ฉันดูแลทุกสถานีอยู่ค่ะ มาร์ธา ฉันจัดการได้
คุณไม่อยากสร้างความประทับใจเหรอ
สองอาทิตย์ใช่ไหม
เมนูนี้ควรจะคุ้มกับเวลานะ
มันคุ้มแน่ครับ
เปาลา
ขอบคุณนะ
สวัสดีจ้ะลูก
แม่ฝันถึงลูกนะ
ลูกเป็นยังไงบ้าง
เล่าให้แม่ฟังหน่อย เป็นเชฟวันแรกเป็นยังไงบ้าง
(แม่ ผมต้อง…)
(แม่ ผมมีอะไรจะบอกแม่)
ฉันมีอะไรจะบอกแก
ฉันเป็นมะเร็ง
มันจะยากมากๆ ที่ต้องแบกรับเรื่องนี้ไว้คนเดียว
แต่แกรู้อยู่แล้วใช่ไหม
แกพยายามเตือนฉันด้วยการเลียหัวฉัน
ขอบใจนะ ไอ้หนู
นั่นไง ขอต้อนรับสู่บ้านของแก
ฟังนะ ไอ้หนู
ในเมื่อเราทำแบบนี้
เราต้องตั้งกฎพื้นฐานบางอย่าง โอเคนะ
อย่างแรก แกต้องไปฉี่และอึข้างนอก
นั่นที่นอนของแก และห้ามทำลายข้าวของของฉัน
ฉันซื้อของเล่นให้แกหมดเงินไปสองร้อยเรียล
และห้ามกินอาหารของคนอีก โอเคนะ
กินอาหารหมา
ใช่ อย่ามองฉันแบบนั้น
อาหารหมา เข้าใจไหม
ฉันรู้ว่าทุกอย่างนี้เป็นเรื่องใหม่สำหรับแก
มันใหม่สำหรับฉันเหมือนกัน
แต่ตอนนี้เราลงเรือลำเดียวกันแล้ว
ฉันกับแก
ให้ตายสิ
นี่
ยืนนิ่งๆ นั่นแหละ
แกจะตัวหอมสุดๆ
ฉันจะให้แกนอนบนเตียงฉันด้วยซ้ำ
จะตั้งชื่อแกว่าอะไรดีนะ
ธอร์
ไม่ ชื่อธอร์ไม่ได้ ผอมซะขนาดนี้แกเป็นธอร์ไม่ได้
แกเป็นหมาที่ชอบชื่อคนหรือเปล่า
อย่าง… อีวาน
ห่วยแตก ฉันก็เกลียดมันเหมือนกัน
จะตั้งชื่อหมาสีคาราเมลว่าอะไรดี
เฮ้ย! อย่าดึง!
ใจเย็น ไอ้หนู ใจเย็นๆ นี่ จำไว้ว่าเราต้องอยู่ด้วยกัน
เข้าใจไหม นั่ง
นั่ง ดี
เห็นไหม ดีขึ้นแล้ว
เด็กดี
ดีขึ้นเยอะเลย
คาราเมโล!
(พระเจ้าทรงเป็นผู้เลี้ยงแกะของข้าพเจ้า ข้าพเจ้าจะไม่ขัดสน)
เปลี่ยนชีวิตฉัน สภาพของฉัน…
ฉันไม่ได้เห็นแสงตะวันมานานแล้ว
พวกเขาพยายามทำลายความสุขของฉัน
พยายามลบเลือนความฝันของฉัน…
ลาซารัสได้ยินเสียงของพระองค์
ตอนที่หินก้อนนั้นถูกยกออกไป
หลังจากสี่วัน เขาก็ฟื้นคืนชีพ…
เปโดร ฉันไม่เคยเห็นคุณที่นี่มาก่อน
สวัสดีครับคุณเซเลีย ผมแค่เดินผ่านมาน่ะ
และเสียงเพลง…
ดึงดูดผมเข้ามา
ฉันต้องการปาฏิหาริย์จริงๆ
ยกหินของฉันออกไป
ฟื้นคืนความฝันของฉัน
เปลี่ยนชีวิตฉัน
ทำให้ฉันเป็นปาฏิหาริย์
ยื่นมือมาหาฉัน
คุณเซเลีย นี่กุญแจ
อาหารของมันอยู่ตรงนั้น สายจูงอยู่ตรงนั้น
ของเล่นของมัน เกลื่อนกลาดเต็มไปหมด
ไม่ต้องห่วง สบายใจได้ พ่อหนุ่ม
ฉันจะพามันไปเดินเล่น มันจะได้ถ่ายทุกข์ของมัน ใช่ไหม
หมาคือของขวัญจากพระเจ้า
- ขอสรรเสริญ - ขอสรรเสริญ
นี่ เพื่อน
วันนี้ฉันจะเริ่มรักษาแล้วนะ
ช่วยฉันหน่อยได้ไหม
อย่าทำให้คุณเซเลียลำบาก
- บาย - โชคดีค่ะ
ทำตัวดีๆ นะ
(เคมีบำบัด)
เปโดร ดันตัส
(ห้องรับผู้ป่วยเคมีบำบัด)
มากับผมเลยครับ
นี่
มีไข่ใบเดียวไม่ได้เปลี่ยนอะไรมากหรอก
อะไรนะ
นายเป็นมะเร็งอัณฑะไม่ใช่เหรอ
เป็นธรรมดาในวัยอย่างเรา
เปล่า
อ้อ
งั้นไข่นายก็ปลอดภัยดี
แล้วนายล่ะ
ใช่ ฉันโชคไม่ดีเท่าไหร่
แต่ไม่เป็นไร ฉันยังทำมันได้อยู่
ยินดีที่ได้รู้จัก
เลโอ
เปโดร
เนื้องอกในสมองน่ะ
ฟังนะ เปโดร
ฉันเข้าๆ ออกๆ ที่นี่มานานเท่าที่ฉันจำได้
พวกคนเสื้อขาวเดินเข้ามา คุยกันเรื่องตัวเลข
โอกาสที่จะเป็นไปได้ อัตราการรอดชีวิต โน่นนี่นั่นเยอะแยะ
แต่ฉันเคยเห็นคนที่มีโอกาสรอดห้าเปอร์เซ็นต์ เดินออกไปจากที่นี่ และ…
คนที่มีโอกาสรอด 95 เปอร์เซ็นต์ ไปอยู่ที่ห้องใต้ดิน
- ห้องใต้ดินเป็นที่ที่คนตาย… - เข้าใจแล้ว
แต่สิ่งที่สำคัญจริงๆ มันอยู่ตรงนี้
คิดบวกไว้
อ๋อ แน่นอน
ฉันมีไลฟ์โค้ชแล้ว
- เยี่ยมเลย - ฉันพูดจริงๆ นะ
ลองคิดดูสิ มันอาจจะแย่กว่านี้ก็ได้
ไม่หรอก ไม่ได้แล้ว
ความฝันของฉันเพิ่งเป็นจริง
แล้วฉันก็ได้รับข่าวร้ายสุดๆ
ใช่ ฉันเข้าใจ
แล้วนายก็คิดว่า "ทำไมต้องเป็นฉัน" ใช่ไหม
มันเป็นสิ่งแรกที่แวบเข้ามาในหัวเรา
"ทำไมต้องเป็นฉัน"
แต่ทำไมต้องไม่ใช่นายล่ะ
เราไม่ได้พิเศษแค่เพราะเราเป็นมะเร็ง
และเราก็ไม่ได้ต่างจากคนอื่นเลย
นั่นแหละชีวิต
(แม่)
ยังไม่ได้บอกเธอเหรอ
โอ้…
นายยังไม่ได้บอกใครเลยใช่ไหม
ฟังนะ
เอานี่ไป
เอาไปสิ
มันเป็นหนังสือกรีด กรีดมันเร็วๆ แล้วนายจะเห็นเอง
(ไข่ฉันปลอดภัย)
เยี่ยมเลย
ไม่ มันเป็นของขวัญ
ขอบคุณนะ
ยินดีต้อนรับ เพื่อน
ไง ไอ้หนู
คุณเซเลียอยู่ไหนล่ะ
ฉันอยู่นี่
เกิดอะไรขึ้น
เกิดอะไรขึ้นเหรอ
สิ่งที่เกิดขึ้นคือหมาตัวนี้เป็นปีศาจ
ฉันล้มหน้าทิ่มแปลงดอกไม้
ถ้าเอเลียสจากร้านเบเกอรีไม่ช่วยฉันไว้
ฉันก็คงยังอยู่ที่นั่น
มันทำอาหารหมากระจายเกลื่อนเต็มพื้น ดูสิ
มันไม่กินอะไรเลย
คือแทบไม่กินอะไรเลย
ดูสิมันทำอะไรไบเบิลของฉัน
เห็นไหม หา
ขอโทษนะ เปโดร
แต่ฉันจะไม่ดูแลหมาตัวนี้อีกแล้ว
ขอโทษนะ
ผมขอโทษจริงๆ คุณเซเลีย มันไม่ใช่…
บาย!
แกจะต้องช่วยฉันไม่ใช่เหรอ
ฉันทำเรื่องนี้คนเดียวไม่ได้
ไมอารากับมาไรซา
ไม่ละอายใจเลยหรือไง
ไม่เอาน่า ไม่รู้สึกผิดสักนิดเลยเหรอ
นี่มันเรื่องบ้าบออะไรกัน
พวกแกเอาแต่หาเรื่องทะเลาะกับปาโบล ทำไม
"มันเป็นหมาพิตบูลแต่เห่าเสียงแหลม"
ตลกชะมัด นั่นกลั่นแกล้งรังแกกันชัดๆ
แกจะทำแบบนั้นไม่ได้
อะไร… ฉันไม่เถียงด้วยหรอก
หยุดนะ ฉันไม่เถียงด้วยหรอก แกจะทำแบบนั้นไม่ได้
- ให้ตายสิ - ค่ะ คุณเอมิลิโอ
ฉันเข้าใจ
เดือนนี้เรามีค่าใช้จ่ายที่ไม่คาดคิด แต่เราจะจ่ายค่าเช่าค่ะ
ค่ะ คุณเอมิลิโอ เราจะจ่ายให้
เราจะจ่ายให้คุณหมดทั้งสี่เดือน
ฉัน…
ไอ้ลูก…
มีเด็กๆ อยู่นะ
หมัดเอ๊ย
เขาจะฟ้องร้องเรา ลู
โธ่ ไม่นะ ไอ้ลูก… หมัดนั่น
เขาคิดว่าเขาทำให้ฉันกลัวได้
ไม่มีทนายคนไหนจะมาสั่งปิดเราหรอก
นี่ จะไม่มีอะไรปิดอะไรทั้งนั้น จะไม่มีใครปิดมัน
เราจะปิดหน้าต่างของป้า
ปิด
เปิด
นี่คุณ เราเคยผ่านเรื่องนี้มาแล้ว เราหาทางแก้ไขได้แน่
โอ้ เยี่ยม อย่างที่ฉันต้องการเลย
ทิ้งหมาตัวนั้นอีกแล้วเหรอ ลู แจ้งตำรวจ
- ค่ะ โทรศัพท์อยู่ไหน - ไม่
ผมแค่อยากสมัครเรียนให้มันน่ะ
สวัสดีค่ะ คุณทางออก
เรามีแผนหลายอย่างสำหรับคุณ
แผนเงินมันเงินเกินไป แผนทองก็ไม่เหมาะ
แผนเพชรเยี่ยมมาก มันรวมอาบน้ำตัดขน การฝึก
บัตรเครดิตหรือโอนดีคะ
บัตรเครดิตครับ
เราให้ผ่อนจ่ายได้ด้วย
สวัสดีจ้ะ ทุกคน นี่คาราเมโล นักเรียนใหม่ของเรา
จำมันได้ไหม จำได้ไหม
ไมอารากับมาไรซา ห้ามป่วน เข้าใจไหม
ฉันจะแยกพวกแกนะ ดูซิโมนนั่งอยู่ตัวเดียวสิ
ไม่ใช่เรื่องตลกนะ
คาราเมโลโชคดีที่เจอคุณ
หมาจรจัดอย่างมันอยู่รอดไม่เกินสามปี
ใช่
ผมว่าผมต่างหากที่โชคดี
นั่ง
ดูนี่สิ
(โกชินญา องุ่นบราซิล เม็ดมะม่วงหิมพานต์)
นั่ง
พระเจ้า!
ว้าว!
ทุกคน… อุ๊ย!
เก่งมาก
นายต้องทำหน้าแบบนั้น
สวัสดีค่ะ
ฉันเอาสมุดพกของคาราเมโล ใส่ไว้ในกล่องอาหารกลางวันของมัน
พรุ่งนี้เจอกันใช่ไหมคะ
ฉันหมายถึงคาราเมโลน่ะ ฉันจะเจอคาราเมโลพรุ่งนี้ใช่ไหม
(สมุดพก คาราเมโล)
"พฤติกรรม: 1"
เราคาดไว้แล้ว
"การเข้าร่วม: 7"
ยินดีด้วย ไอ้หนู แกเข้ากับหมาตัวอื่นได้
"การกิน: 0"
ทำไมแกไม่กินล่ะ
ดูสิ มันน่ากินออก อร่อยนะ เห็นไหม
ไม่อร่อยเลย
ฉันจะไปทำอะไรมากินกันนะ
พวกมันอยู่บนโลกมานานกว่า 400…
มันขาดอะไรสักอย่าง
นานก่อนไดโนเสาร์
ชอบไหม
แน่อยู่แล้ว แกชอบทุกอย่างที่ฉันทำ
ฉลาม…
ด้วยประสาทสัมผัสที่ไวมากที่ตรวจจับ…
เป็นอะไร
สนามไฟฟ้าได้ และแม้แต่หยดเลือดที่อยู่ห่างหลายไมล์…
แกชอบฉลามเหรอ
ฉันเอาหมาพิลึกๆ มาเลี้ยง
มีมากกว่า 500 สายพันธุ์
ตั้งแต่นักล่าที่รวดเร็วอย่างฉลามเสือ
ไปจนถึงฉลามยักษ์ที่เงียบสงบ…
ย่าแกอาศัยอยู่ใกล้ๆ ชายหาด รู้ไหม
คงทำใจบอกเธอยากแน่ๆ
ยากมากๆ
คาราเมโล!
เปโดร
หวัดดีครับแม่
ปล่อย!
หยุดนะ
ถอยไป!
พลังมันเยอะนะ ว่าไหม
ลูกมีเวลาเลี้ยงหมาตั้งแต่เมื่อไหร่
เมื่อวันก่อนลูกแบบว่า "แม่ครับ ผมไม่มีเวลาสำหรับอะไรทั้งนั้น"
อะไรเปลี่ยนไปเหรอ หา
โธ่ ไม่นะ
เกิดอะไรขึ้นเหรอลูก
ผมเป็นมะเร็ง
เกิดอะไรขึ้นเหรอลูก
งานน่ะครับ
งานหนักมาก
กำลังจะออกเมนูใหม่และผมก็ต้อง…
ผมต้องการความช่วยเหลือ เพราะผมทำโมเกกาให้อร่อยๆ ไม่ได้
ลูกมาที่นี่เพื่อขอให้ผู้เชี่ยวชาญช่วยเหรอ ไปกันเลย
ลูกจะทำโมเกกาให้แม่กิน
ดูว่ามันอร่อยไหม
ค่ะเชฟ
ไม่เอาน่า แม่ อย่าให้มันกิน
นี่ ดูสิ
- อร่อยเนอะ - ใช่ครับ
แต่ข้าวเค็มไปหน่อย
- เหรอครับ - ใช่
ผมไม่ได้สังเกต
- ผมจะล้างจานเอง - ไม่ต้องจ้ะ
- ให้ผมล้างจานเถอะแม่ - ออกไปจากครัวสักพักนึง
วันนี้อากาศดีนะลูก
- พาคาราเมโลไปเดินเล่นที่ชายหาดสิ - คาราเมโล
ไปเที่ยวชายหาดกันไหม
งั้นผมไปก่อนนะ
- โอเคจ้ะ - โอเคนะ
- บาย รักแม่นะ - บายจ้ะ รักลูกจ้ะ
สุดท้ายฉันก็ต้องบอกเธอ ไอ้หนู
เพียงแต่ว่าแม่ฉัน เธอ…
เธอเป็นคนที่มีความสุข
ฉันไม่อยากทำลายมัน
มาเร็ว คาราเมโล
ห่วงยางโลมาครับ ฉลามก็มีครับ
ห่วงยางจระเข้ครับ
คาราเมโล หยุดนะไอ้หนู
คาราเมโล!
คาราเมโล! เดี๋ยวก่อน ไอ้หนู อย่านะ!
บ้าไปแล้วเหรอ หยุด!
อย่า!
ปล่อยนะ ปล่อย!
มันไม่ง่ายเลย เควินโญ
- คามิลา - อะไร
ดูสิว่าใครมา
- แล้วไง - แล้วไงอะไร
- ฉันดูดีไหม - คุณดูดีมาก
- มันออกจะ… - ทำตัวตามปกติ
ทุกคน…
ผมทำคาราเมโลหายในทะเล
- อะไรนะ - ว่าไงนะ เปโดร
แต่ผมเอาสัตว์เลี้ยงอีกตัวมาแทน
ดูมันสิ ไง เจ้าฉลาม
- พระเจ้าช่วย - "ฉันเป็นฉลามยักษ์"
น่ารักจัง
ดูมันสิ
มันคิดว่าตัวเองเป็นหมาฉลาม
สุดยอดเลย โลกอาจใกล้ถึงจุดจบ แต่พวกมันยังคงใช้ชีวิตกันสนุกสนาน
เรากังวลเรื่องต่างๆ มากมาย เก็บซ่อนความรู้สึกของเรา
ไปกินมื้อค่ำกันไหม
- อะไรนะ - ใช่
ที่ภัตตาคารของผม ที่ที่ผมทำงานเป็นเชฟน่ะ
- ผมขอเริ่มใหม่นะ - โอเค
วันนี้เราจะทดสอบเมนูใหม่ และผมจะดีใจมากถ้า…
ฉันไปด้วย
- ได้เลย - ใช่
คุณสองคนเป็นแขกผู้มีเกียรติของผม
- ว้าว เยี่ยมเลย - เอ่อ…
เปโดร ไม่รู้ว่าฉันจะไปได้ไหม
ฉันต้องคิดก่อนว่าใครจะดูแลหมา เช็กตารางงานของฉัน…
ไม่มีตารางงาน คุณว่าง
เยี่ยม เพราะงั้นเยโอวาจะได้ดูหมา
คาราเมโลอยู่กับเพื่อนๆ และคามิลา…
เอ่อ… เราต้องออกไปเที่ยวกลางคืนบ้างน่ะ
เยี่ยมเลย
ผมจะดีใจมากเลยถ้าคุณไป
ขอบคุณค่ะ
- ถ้าคุณสองคนไป - เยี่ยมเลย
แป๊บนึงนะ คาราเมโล
- อุ๊ย - คาราเมโล หมอบ
- ด้วยความยินดี - หมอบลง
- คุณทำอะไรของคุณ - มีอะไรเหรอ
ฉันเสียสละตัวเองเพื่อคุณนะ
- เสียสละเหรอ - ใครไม่ชอบอาหารฟรีบ้าง
- อย่าหน้าด้านนักสิ ลูเซียนา - อาหารฟรีนะ
ไม่ชอบเหรอ เซเซ่ เซเซ่
- คุณบ้าไปแล้ว - แกชอบอาหารฟรีไหม
โต๊ะสี่
ผมต้องการโกชินญาสอง ไฟฌูวาดาหนึ่ง โมเกกาสอง
ค่ะเชฟ
เปโดร ลูกค้าชื่นชม อาหารเรียกน้ำย่อยกันใหญ่แล้ว
เยี่ยมเลย มาร์ธา ทุกคนมากันแล้วเหรอ
คนเข้ามาเรื่อยๆ ฉันต้องพึ่งคุณแล้วนะ
ได้เลยครับ
ฉันกลับออกไปก่อนนะ
นี่
ผู้หญิงที่คุณพูดถึงมาแล้วนะ
พระเจ้า
- หิวน้ำจังเลย - ไม่ อย่าจิบนะ
นี่ขวดปลอมเป็นแก้วเหรอ
- แก้วของคุณอยู่นี่ - นี่มันเป็นเกมหรือไง
ขอโทษครับ คุณผู้หญิง รับไวน์ประจำร้านสักแก้วไหมครับ
- ฉันขอน้ำเปล่าค่ะ - รับค่ะ
- นี่เป็นไวน์ไบโอไดนามิก - ไบโออะไรนะ
ไดนามิก
เข้ากันได้ดีกับเมนูของเรา
- ให้ตายสิ - ฉันจะดื่มมันกับทุกเมนูเลยค่ะ
ว้าว เธอสวยมากเลยเพื่อน
สวยพริ้งเลย เธอมีเสน่ห์นะ ว่าไหม
ผู้หญิงอย่างเธอเห็นอะไรในตัวคุณเหรอ
ผมดูเป็นไง
- ชายแท้ เพื่อน - หมายความว่าไง
ฉันว่าคงดีพอสำหรับเธอแหละ แต่เป็นฉันจะตัดแต่งคิ้วหนาเตอะนั่น
- คราวหน้า เชื่อคำแนะนำของฉันนะ - ผมจะเข้าไปแล้ว
ไป!
ไปสิ!
เดี๋ยวก็เมาหรอก ให้ตาย…
ผมเสิร์ฟเอง
ขอโทษครับ
สวัสดีค่ะ
- โอ้โฮ น่ากินจัง - ว่าไงนะ
อาหารน่ะ
- ตกใจหมดเลย - มัน…
- น่าเสียดายที่เชฟกินกับเราไม่ได้ - ใช่
แต่ผมจะกินด้วย
จากในครัว วันนี้ผมจะทำอาหารทุกอย่างให้คุณ
- ให้คุณทั้งคู่ - อุ๊ย น่าสนใจจัง
ขอบคุณนะคะ เปโดร
ผมต้องกลับไปที่ครัวแล้ว เพราะต้องทำอาหารเยอะมาก
โอเค อร่อยทุกอย่างเลย เปโดร สบายใจได้
- ยังมีเมนูเด็ดอีกครับ ขอตัวก่อนนะ - ฉันแน่ใจว่าต้องมีค่ะ
"อร่อยทุกอย่างเลย เปโดร"
- เลิกแซวได้แล้ว - "ฉันก็อร่อยนะ เปโดร"
- วันนี้ใครได้กินของอร่อย - เงียบน่า
วันนี้ใครได้กินของอร่อย
คุณจะชวนเธอไปที่บ้านหรือเปล่า
ผมจะไม่ดูสำส่อนไปหน่อยเหรอ
เป็นฉันจะชวนเธอไป
ใช่ แต่คุณสำส่อน เปาลา
- คุณพูดถูก - ร้อนค่ะ ร้อน
เชฟ ชิมหน่อยค่ะ
ใส่เกลือหน่อย
ยกไปเลย
ค่ะเชฟ
ทุกอย่างเรียบร้อยดีไหม
อะไรเนี่ย
เปโดร
- ครับ - มีผมอยู่บนเคาน์เตอร์
เอาผ้าโพกหัวให้หน่อย
ขอบคุณนะ
ทำงานกันต่อเถอะ เร็วเข้า
โต๊ะเจ็ด ให้หญิงสาวคนนั้น
เปโดร
ลูกค้าบอกว่าเค็มไป
- เค็มเหรอ - เค็ม
ผมเพิ่งชิมไปเองนะ เป็นไปไม่ได้
เปาลา
เค็มมากไหม
ไม่ค่ะ แค่…
อย่าโกหก เปาลา
กินไม่ได้เลยละ
- มันไม่ได้เค็มเกินไป - มันเค็มเกินไป
เค็มปี๋เลยละ
ไม่ต้องห่วง เราแก้ไขได้
เอามานี่ เราแก้ไขได้
ไม่ต้องห่วง
เปโดร เป็นอะไรหรือเปล่า
เปโดร
เชฟ
ถ้าทุกอย่างเป็นไปด้วยดี
คุณอาจรับรสได้เหมือนเดิมหลังการผ่าตัด
เราจะทำทุกอย่างที่ทำได้
หวัดดีค่ะ
หวัดดีครับ
เป็นไงบ้าง
ผมว่าผมกังวลมากเกินไป
กับเมนูใหม่น่ะ และก็…
เปโดร ฉันรู้เรื่องมะเร็งแล้ว
แต่…
ฉันต้องบอกพวกเขาว่าฉันเป็นภรรยาคุณ ฉันจะได้มาอยู่ที่นี่กับคุณ
หมอบอกคุณว่ายังไงบ้าง
เธอบอกว่าการรักษาของผมไม่ได้ผล
บอกว่าเนื้องอกโตขึ้น
และพวกเขาจะผ่าตัดสมองผมในหนึ่งสัปดาห์
ผมต้องกลับบ้าน
(ศูนย์พักพิงเบสต์เฟรนด์ แท็กซี่สุนัข)
เปโดร
ฉันรู้ว่ามันแย่ที่ได้ยินว่าทุกอย่างจะดีขึ้น…
คามิลา อย่าพูดเลย
ไม่มีวิธีรักษาผมหรอก
อาทิตย์หน้าพวกเขาจะผ่าตัดสมองผม
และถ้าผมไม่ตาย…
ถ้าผมไม่ตาย ผมอาจต้องนอนติดเตียงไปตลอดชีวิต
ผมอยากอยู่คนเดียว
ขอบคุณมากนะสำหรับทุกอย่าง
ผมขอโทษ
อยากเล่นเหรอ
ขอโทษนะถ้าฉันทำให้แกตกใจ
โอย ไอ้หนู
เปโดร ฉันโทรหาตลอด แต่คุณไม่รับสาย
มาร์ธาจ้างเชฟอีกคนมา แต่ไม่มีใครชอบเขา
ทุกคนหวังว่าคุณจะกลับมา
เกิดอะไรขึ้นเหรอเพื่อน ตอบฉันหน่อยสิ
ฉันเป็นห่วงนะ
เปโดร
พวก บ้าหรือเปล่า โดดคีโมโดยไม่บอกล่วงหน้าเหรอ
นายเป็นอะไรของนาย
ไง
เป็นไงบ้าง
แล้วเรื่องผ่าตัดล่ะ เมื่อไหร่
(อย่าพึ่งโชคชะตา จงพึ่งตัวเอง)
นายรู้ได้ไง
มันยากนะที่จะไม่รู้ ข่าวซุบซิบแพร่เร็วมาก
อีกเจ็ดวัน
หกวันสิ ใช่ไหม เพราะเมื่อวานมันผ่านไปแล้ว
นึกว่านายมาให้กำลังใจฉันซะอีก
นายมีเวลาหกวัน เปโดร
หกวัน
จนกว่าจะถึงตอนนั้น นายเหลือเวลาทั้งชีวิต
ดูนี่
ยังมีเวลาให้นายสร้างผลงานไว้บนโลก
ใช่ ไอ้หนุ่มเพลย์บอย
นายทำอาหารอย่างเดิมดีกว่า
- ฉันทำมันไม่ได้แล้วด้วยซ้ำ - ไม่ หยุดเลย พวก
การคิดบวกของนายหายไปไหน
พอนายรับรสได้เหมือนเดิม นายต้องทำอาหารให้ฉันกิน โอเคนะ
โอเค
นายอยากกินอะไรเป็นพิเศษไหม
ไม่รู้สิ ฉันคิดเรื่องไข่ปลานั่นน่ะ
- โธ่เอ๊ย - มันเรียกว่าคาเวียร์ใช่ไหม
เลิกพูดเรื่องไข่ได้แล้ว
นายนี่หมกมุ่นเรื่องไข่จริงๆ
ว่าแต่ กับผู้หญิงคนนั้นเป็นยังไงบ้าง
ฉันไม่อยากพูดถึงมัน
เขาเป็นไอ้ขี้ป๊อดตลอดเลยเหรอ คาราเมโล
ฉันจะคบเธอต่อไปทำไม
นายกำลังเครียดเรื่องอนาคตที่ยังมาไม่ถึง
สิ่งสำคัญคือตอนนี้นายยังมีชีวิตอยู่
ดูสิ นี่
(ไปต่ออย่าหยุดให้เหมือนไข่กลิ้ง)
ไปต่ออย่าหยุดให้เหมือนไข่กลิ้ง
ใช่ ของนายห่วยแตกจริงๆ
ใช่เลย
ขอบคุณนะเพื่อน
หนึ่งเดือนเหรอ
ไม่นะ เดี๋ยวก่อน
ชำระหนี้ในหนึ่งเดือนเหรอ
เป็นไปไม่ได้
- เราต้องการแผนสอง ก็แค่นั้น - แผนสองอะไร คามิลา
เราใช้แผนสุดท้ายแล้ว แค่นั้น มันจบแล้ว
- เราจบเห่แล้ว - เควินโญ
ฉันจะไม่โกหกแกอีกแล้ว
เราจบเห่แล้ว โอเคนะ
ฉันจะเก็บของของเรา กระเป๋าแก…
มองฉันสิ จะไม่มีใครเก็บอะไรใส่กระเป๋าทั้งนั้น
เราจะหาเงินได้
หายังไง เรากู้เงินธนาคารอีกไม่ได้แล้วด้วยซ้ำ
ฉันก็ไม่รู้ ลู แต่เราจะคิดหาวิธีกัน
หวัดดีค่ะ เปโดร
ทุกอย่างเรียบร้อยดีไหม
- ทุกอย่าง… - เรียบร้อยดี
ทุกอย่างเรียบร้อยดี คุณเป็นไงบ้าง
ผมสบายดี
ที่จริง ผม…
ผมอยากขอโทษ
เรื่องเมื่อคืน
เป็นส่วนเกินแล้วเรา
เราเป็นก้างขวางคอแล้ว เควินโญ เร็วเข้า ไปกันเถอะ
ไปเก็บของกันเถอะ
โอเคนะ
ไปเดินเล่นกันไหม
โอ้
คุณจะเลี้ยงมันไว้ใช่ไหม ถ้ามีอะไรผิดพลาด
เปโดร ทุกอย่างจะเรียบร้อยนะ
คุณจะเลี้ยงมันไว้ใช่ไหม
ฉันต้องเลี้ยงมันไว้อยู่แล้ว
ฉันจะเลี้ยงมันไว้ ต่อให้ศูนย์พักพิง…
ศูนย์พักพิงทำไมเหรอ
คามิลา
แค่เพราะผมเป็นมะเร็ง
ไม่ได้แปลว่าคุณบอกผมไม่ได้ว่าคุณมีปัญหาอะไร
- ฉันรู้ เปโดร - งั้นก็บอกมาสิ
ฉันได้รับหนังสือทวงหนี้
และก็…
ถ้าฉันไม่จ่ายหนี้ทั้งหมด ฉันต้องย้ายออกจากที่นั่น
แต่ไม่ต้องห่วง ฉันจะหาวิธีได้แหละ
เราจะหาวิธีได้
ด้วยกัน
โอ๊ยตาย!
(อาบน้ำตัดขน)
เยี่ยม
ที่จริงคุณหล่อดีนะ
ขอบคุณครับ
ขอบคุณสำหรับทุกอย่าง
รู้ไหมว่าอะไรที่สุดยอด
อะไรคะ
รสจูบของคุณ
ผมรับรสคุณได้
โอ้โฮไม่
- เดี๋ยวมานะ - พระเจ้า
ระวังนะ
ไม่รู้ว่ามันจะอร่อยไหม แต่เราต้องกินใช่ไหม
มีอะไรเหรอ
มันเน่า
แกรู้ได้ไง
มานี่
น่าประทับใจ
ไข่เจียว เห็ดผัด และกงฟีมะเขือเทศเชอร์รี
ว้าว อร่อยมากเลย
อร่อยไหม
- อร่อยมากค่ะ - เหรอ
คาราเมโลช่วยผมทำ
ขอบใจนะ คาราเมโล
ผมทำเวอร์ชันของมันด้วย สำหรับหมา
เห็นไหม คาราเมโล เปโดร เชฟอาหารหมา
และผมก็มีไอเดียอย่างนึง
แต่ผมยังบอกคุณไม่ได้
ผมต้องจัดการเรื่องสำคัญบางอย่างก่อน
เปโดร
ผม…
อ้อมกอดที่ดีที่สุดของแม่
คือสิ่งนี้
เคลือบน้ำตาลและทอดในน้ำมันร้อนๆ
ถึงลิ้นผมจะไม่รับรส ผมก็รู้ว่ารสชาติเป็นยังไง
อาหารคือการดูแล
เราทำอาหารเพื่อแบ่งปันความรัก
ยายของแม่สอนแม่ของแม่แบบนั้น
แม่ของแม่สอนแม่…
แล้วแม่ก็สอนผม
และลูกก็จะสอนลูกๆ ของลูก
แม่อยากให้บ้านนี้คึกคัก
มีกลิ่นของทอดและอบเชย
ลูกจะทำอาหารให้ลูกๆ เยอะมาก
ขอบคุณสำหรับทุกอย่างนะครับแม่
อ้อมกอดของแม่ดีที่สุดในโลก
แน่ใจเหรอว่าอยากเอารถบุโรทั่งนี่ไปจริงๆ
มันไม่ได้แย่เท่าไหร่
ต้องปรับปรุงอีกเยอะถึงจะไม่แย่เท่าไหร่
เราจะทำอาหารกันยังไงโดยที่ไม่เป็นบาดทะยัก
- อย่าเวอร์น่า - โอเค งั้น…
นายอยากสร้างผลงานไว้บนโลก ด้วยรถบุโรทั่งนี่เหรอ
ใช่
งั้นอะไรล่ะ
มีคำแนะนำไหมหรือให้ฉันเลือก
ทำให้ฉันแปลกใจสิ
นายขอเองนะ
ไม่เอาไข่
นายกำลังทำให้ฉันหมดอารมณ์
ไข่เหรอ
อย่าถาม
ทำงานกันเถอะ เรามีอะไรต้องทำเยอะมาก
โอ้ นั่นคาราเมโล
โอ้ โอ้ โอ้ โอ้ นั่นคาราเมโล
คาราเมโลเป็นสหาย มันไม่มีอันตราย
มันวิ่งไล่นักปั่นจักรยานที่ส่งเสียงดัง
คนบราซิล คุณเรียกมันว่าหมาพันทางใช่ไหม
จงให้เกียรติคาราเมโล มันเป็นส่วนหนึ่งของรากเหง้าเรา
มันกระโดดแล้วกระดิกหาง เจ้าหมาจอมตลก
มันกระโดดแล้วกระดิกหาง คาราเมโล เจ้าตัวแสบ
มันกระโดดแล้วกระดิกหาง เจ้าหมาจอมตลก
มันกระโดดแล้วกระดิกหาง คาราเมโล เจ้าตัวแสบ
(เมนูสัตว์เลี้ยง ด็อกชินญา - มีทบาร์ก)
มัน… อันนี้ของฉัน
อันนี้ของฉัน
พลาดไม่ได้เลยนะครับ
เรามีโกชินญาสำหรับคน
และก็มีด็อกชินญาสำหรับหมา
นำสัตว์เลี้ยงของคุณมา แล้วช่วยรักษาศูนย์พักพิงเบสต์เฟรนด์ไว้
(ด็อกชินญาของคาราเมโล)
ชอบไหม
นี่แหละไอเดียของผม
แล้วการผ่าตัดของคุณล่ะ
ยังมีเวลาอีกเยอะกว่าจะถึงตอนนั้น
ทำโกชินญากันเถอะ
ต้องทำโกชินญาเยอะเลย ว่าไหม หนี้ก้อนโตน่ะ
- มันสวยจริงๆ - ใช่ไหม
สวยมากค่ะ สุดยอดเลย
เพื่อน ไม่ต้องกินอาหารห่วยๆ ของโรงพยาบาลนะ
ฉันทำอาหารพิเศษให้นาย
เดี๋ยวฉันไปหานะ
ไปกันเถอะ คาราเมโล ฉันจะไปส่งแกที่สถานรับเลี้ยงก่อน
มาเร็ว
สวัสดีครับ
หวัดดี ซานโดร
เลโออยู่ไหน
เปโดร เราคุยกันได้ไหม
มากับผมสิ
เลโอมีลิ่มเลือดอุดตันในปอด
เขามาโรงพยาบาลเมื่อคืนนี้ แต่โชคไม่ดีที่เขาไม่รอด
เขายังดีๆ อยู่เลย
เปโดร มะเร็งของเขา ไม่ตอบสนองเคมีบำบัดมาสองสามปีแล้ว
แต่ก็อย่างที่เขาเคยพูด เขายังทำมันได้อยู่
- เอาน้ำไหม - เขาเป็นเพื่อนผม
เขาฝากนี่ผมไว้ให้คุณด้วย
เลโอชอบคุณมากนะ เปโดร
"ถ้านายอ่านข้อความนี้
แปลว่าฉันไม่มีเวลาพูดสิ่งสำคัญที่สุด"
"เพื่อน มันไม่เกี่ยวกับ การสร้างผลงานไว้บนโลก"
"มันเกี่ยวกับการสร้างผลงานไว้กับผู้คน"
"รักนายนะ ไอ้หนุ่มเพลย์บอย"
(ไข่แห่งแสง)
ฉันเปโดร
เนื้องอกในสมอง
ตอนมาที่นี่ ฉันก็กลัวเหมือนกัน
แต่เพื่อนคนหนึ่งสอนฉันว่า สิ่งสำคัญที่สุดคือเรารับมือกับมันยังไง
รู้ไหม
คิดบวกไว้
มะเร็งอัณฑะเหรอ
มะเร็งต่อมน้ำเหลือง
งั้นไข่นายก็ปลอดภัยดี
ผมไม่รู้ว่าอนาคตจะเป็นยังไง
ผมไม่รู้ว่านี่มันจะได้ผลไหม
แต่ก็อย่างที่เลโอสอนผม มันเป็นเรื่องของปัจจุบัน
ตอนนี้ผมมั่นใจแล้ว
ว่าทุกคนจะทำให้ดีที่สุดเพื่อให้งานนี้สำเร็จ
เราทำสิ่งนี้เพื่อเลโอ
เราทำสิ่งนี้เพื่อหมา
และเราก็จะรักษาศูนย์พักพิงเบสต์เฟรนด์ไว้
เย่!
(ช่วยเพื่อนสุนัขของคุณ ที่ศูนย์พักพิงเบสต์เฟรนด์)
ถ้าไม่มีใครมาเลยล่ะ
ไปที่ครัวกันดีกว่า เปาลา จุดไฟเตาทอด
จุดไฟเตาทอดเลย
มาเร็ว สาวๆ เร็วเข้า!
สวัสดีจ้ะ
ด็อกชินญาสอง…
ถ้าคุณต้องการนักลงทุน…
โทรหาฉันนะ
ลูกรัก แม่ไปก่อนนะ บายจ้ะ
เราก็ไปกันเลยไหม
ผมต้องปิดร้าน ทำความสะอาดให้เสร็จก่อน
มันเป็นส่วนหนึ่งของพิธีกรรม
อยากให้ฉันอยู่ช่วยคุณไหม
ไปพักผ่อนเถอะ โอเคนะ
เดี๋ยวผมตามไป
คาราเมโลอยู่เป็นเพื่อนผมได้
ก็ได้ค่ะ แต่อย่านานเกินไปนะ
เปิดตัวได้เยี่ยมเลยเนอะ คาราเมโล
ขอบใจนะที่ดูแลฉัน
เราเป็นทีมที่ดีนะ ว่าไหม
มื้อค่ำของแก ลองกินดูสิ
ไม่อยากกินเหรอ
มีอะไรเหรอ
แกไม่สบายเหรอ
ขอบคุณนะคะ คุณเยี่ยมมากเลย
- ไม่จ้ะ เราเยี่ยมมากเลย - พวกคุณทำได้ดีมาก
- ฉันดีใจจริงๆ - น่าทึ่งมาก
มีอะไรอีกไหม…
นั่นคาราเมโล
ไงจ๊ะ เกิดอะไรขึ้น
เปโดรอยู่ไหน
- พระเจ้า - ทุกคน อุ้งเท้ามันเจ็บ
- มีบางอย่างเกิดขึ้นกับเปโดร - อุ้มมันไว้
ดูแลอุ้งเท้ามันให้ฉันด้วย
- ไปกันเถอะ คามิลา - เนจี ไปเร็ว
ไปกันเถอะ
พระเจ้าช่วย ไปเร็ว
กำลังเตรียมห้องผ่าตัด
มีศรัทธาไว้นะคะ
เปโดร
ได้ยินฉันไหม
ครับ
ดีค่ะ
เกิดอะไรขึ้น
คุณเป็นลม
แล้วหมาของคุณก็ช่วยคุณไว้
เราต้องผ่าตัดคุณโดยเร็วที่สุด
การผ่าตัดจะเริ่ม ในอีกประมาณสองชั่วโมงต่อจากนี้
ผมมีโอกาสรอดแค่ไหน
เป็นไปได้ว่าจะมีผลที่ตามมาในระยะยาว
เช่นความบกพร่องทางสติปัญญา และการเคลื่อนไหว
มีความเป็นไปได้หลายอย่าง
รวมถึงความตายด้วยใช่ไหม
ผมกลัว
แม่อยู่นี่จ้ะลูก
ทุกอย่างจะเรียบร้อยนะจ๊ะ
ฉันจะปล่อยให้พวกคุณคุยกันนะคะ
ขอบคุณค่ะคุณหมอ
แล้วคาราเมโลล่ะ
เปโดร คาราเมโลเข้ามาในนี้ไม่ได้
ใช่จ้ะลูก
ผมต้อง…
ผมต้องเจอคาราเมโล
ผมต้องขอบคุณมัน
อาจเป็นครั้งสุดท้ายก็ได้
นี่ค่ะ
ฉันคุยกับฝ่ายธุรการแล้ว
แต่พรุ่งนี้คาราเมโลถึงจะเข้าไปได้
ทำใจให้สบายนะคะ
เนจี
ฉันมีแผน
(ห้องฉุกเฉิน)
ไปเร็ว คามิลา!
เร็วเข้า! ไปกันเถอะ!
ไปกันเถอะ!
ไป!
ลูกแม่
คาราเมโล
ขอบคุณนะคาราเมโล
ขอบคุณสำหรับทุกอย่าง
ผมรักทุกคนนะ
เราก็รักคุณค่ะ รักมากเลย
ต้องใช้ความกล้าอย่างมาก ที่จะต่อสู้เพื่อเอาชีวิตรอด
กล้ามากๆ
(ขอแสดงความยินดีกับผู้จบการศึกษา)
เพราะมันผ่านไปในพริบตา
คาราเมโล!
วันแล้ววันเล่า
ปีแล้วปีเล่า
แล้วเวลาก็ผ่านไป 12 ปี
ใครจะไปคิด
สำหรับคนที่เคยมีเวลาแค่เจ็ดวัน ฉันโชคดีมากทีเดียว
หายใจ
(เลโอนาร์โด)
รู้สึก
มีชีวิตอยู่
ไปทีละวัน
ยังไม่มีวิธีรักษา
แต่ถ้าวิธีรักษาคือการได้อยู่ที่นี่ล่ะ
สร้างบ้าน วางแผน
มีความฝัน
คาราเมโล อย่า!
มีแกอยู่เคียงข้างฉันเสมอ เพื่อน
คาราเมโล แกสอนฉันให้ใช้ชีวิตอยู่กับปัจจุบัน
อยู่ตรงนี้
ตอนนี้
แกช่วยฉันไว้หลายครั้ง
แต่พูดตามตรง
ความรักของแกคือสิ่งที่ช่วยฉันไว้ทุกวัน
มันทำให้ฉันนึกถึงสิ่งที่สำคัญจริงๆ
(ศูนย์พักพิงคาราเมโล)
มีการเผชิญความยากลำบากมากมาย ที่มีพลังในการเปลี่ยนแปลงชีวิตเรา
และชีวิตของเราก็เป็นแบบนั้น
พวกมันทั้งหมดมีบทบาทสำคัญ ในความสมดุลของมหาสมุทร
แต่ถึงจะมีความสำคัญ ฉลามก็เผชิญกับภัยคุกคามที่แท้จริง
การกระทำของมนุษย์ การตกปลาล่าเหยื่อ…
ฉันรู้ว่าอะไรจะทำให้แกอารมณ์ดีขึ้น
ระหว่างท้องฟ้ากับทะเล
มีจักรวาล
หวานเหมือนคาราเมล
ในความไม่มีที่สิ้นสุดนี้
ของโอกาสหรือโชคชะตา
ช่างงดงามเหลือคณาที่ล่องเรือมากับเธอ
ฉันเล่าเรื่องราวของเราให้สายลมฟัง
และความรู้สึกนั้นกลายเป็นความทรงจำ
เธอเยียวยาฉัน นำแสงสว่างมาให้ฉัน
เธอทำให้ทุกอย่างมีเหตุผล
ฉันเพื่อเธอ เธอเพื่อฉัน
ในทุกย่างก้าว ทุกสัมผัส
ฉันรู้ว่าเธอจะรอฉัน
ฉันเฝ้านับชั่วโมงที่ผันผ่าน
ที่ฉันจะได้เจอเธออีกครั้ง
ฉันจะบอกเธอว่า
เธอสอนให้ฉันรักมากเท่าไร
เวลาอยู่กับเธอ ทุกอย่างสวยงามขึ้น
เมื่อฉันเจอเธออีกครั้ง
ฉันจะบอกเธอว่า
เธอสอนให้ฉันรักมากเท่าไร
เวลาอยู่กับเธอ ทุกอย่างสวยงามขึ้น
เมื่อฉันเจอเธออีกครั้ง
ฉันจะบอกเธอว่า
เธอสอนให้ฉันรักมากเท่าไร
เวลาอยู่กับเธอ ทุกอย่างสวยงามขึ้น
เมื่อฉันเจอเธออีกครั้ง
ฉันจะบอกเธอว่า
เธอสอนให้ฉันรักมากเท่าไร
เวลาอยู่กับเธอ ทุกอย่างสวยงามขึ้น
ระหว่างท้องฟ้ากับทะเล
มีจักรวาล
หวานเหมือนคาราเมล
คำบรรยายโดย ชายมาศ สายน้ำผึ้ง